CELEX: C2006/294/06
Language: fi
Date: 2006-12-02 00:00:00
Title: Asia C-84/04: Yhteisöjen tuomioistuimen tuomio (toinen jaosto) 5.10.2006 — Euroopan yhteisöjen komissio v. Portugalin tasavalta (Jäsenyysvelvoitteiden noudattamatta jättäminen — Asetus (ETY) N:o 4253/88 ja EY 10 artikla — Rakennerahastot — Rakennerahastojen toiminnan yhteensovittaminen Euroopan investointipankin toiminnan kanssa — EMOTR:n ohjausosaston tukina suoritettujen määrien systemaattinen pienentäminen — Ifadap:n ohjelmakaudella 1994-1999 perimät maksut)

2.12.2006   
            
            
               FI
            
            
               Euroopan unionin virallinen lehti
            
            
               C 294/4
            
         Yhteisöjen tuomioistuimen tuomio (toinen jaosto) 5.10.2006 — Euroopan yhteisöjen komissio v. Portugalin tasavalta
   (Asia C-84/04) (1)
   
   (Jäsenyysvelvoitteiden noudattamatta jättäminen - Asetus (ETY) N:o 4253/88 ja EY 10 artikla - Rakennerahastot - Rakennerahastojen toiminnan yhteensovittaminen Euroopan investointipankin toiminnan kanssa - EMOTR:n ohjausosaston tukina suoritettujen määrien systemaattinen pienentäminen - Ifadap:n ohjelmakaudella 1994-1999 perimät maksut)
   (2006/C 294/06)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: A. Alves Vieira ja G. Braun sekä asianajajat N. Castro Marques ja F. Costa Leite)
   
      Vastaaja: Portugalin tasavalta (asiamies: L. Fernandes sekä asianajajat C. Botelho Moniz ja E. Maia Cadete)
   Oikeudenkäynnin kohde
   Jäsenyysvelvoitteiden noudattamatta jättäminen — EY 10 artikla ja rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annettu neuvoston asetus (ETY) N:o 4253/88 (EYVL L 374, s. 1) — Järjestelmälliset vähennykset EMOTRin ohjausosastosta maksetuista tuista — IFADAP:in ohjelmakaudella 1994–1999 perimät pakolliset maksu
   Tuomiolauselma
   
               1)
            
            
               Portugalin tasavalta ei ole noudattanut rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annetun neuvoston asetuksen (ETY) N:o 4253/88, sellaisena kuin se on muutettuna 20.7.1993 annetulla neuvoston asetuksella (ETY) N:o 2082/93, mukaisia velvoitteitaan, koska se on antanut Instituto de Financiamento e Apoio ao Desenvolvimento da Agricultura e Pescasin (maa- ja kalatalouden kehitysrahoituksen ja -tuen instituutti) ottaa käyttöön ja pitää voimassa yhteisön rakennerahastojen tukien myöntämistä koskevan menettelyn, joka sisältää merkittäviä vaatimuksia sellaisten maksujen suorittamisesta, jotka eivät ole vapaaehtoisia eivätkä valinnaisia ja joita ei makseta korvauksena palveluista vaan joiden tarkoituksena on rahoittaa Portugalin valtiolle erityisesti yhteisön oikeuden nojalla kuuluvia tehtäviä.
            
         
               2)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 94, 17.4.2004.